རྩ་བ་ཚད་མའི་གཞུང་ཕྱོགས་གླང་ཆོས་གྲགས་གཞུང་དེ་དག་ནང་རྟགས་གསལ་ཁྱབ་ཁོངས་ཀྱི་འགྲོ་སྟངས་དེ་དག་གསུངས་ཀྱི་ཡོད།རྩལ་དུ་བཏོན་ནས་སྦྱོང་མཁན་ཆ་པ་ཆོས་སེང་དེ་འདྲ་ནས་ཕལ་ཆེར་དམིགས་བསལ་གྱི་ཐུགས་སྣང་ཞིག་གནང་བ་མིན་ནམ་སྙམ་གྱི་འདུགདེ་ང་ཚོ་བོད་རང་ཉིད་ཀྱིས་ལེགས་སྐྱེས་ཕུལ་འདུགདེར་བརྟེན་ང་ཚོར་གཅེས་པའི་ནོར་བུ་ཡོད་པ་དེ་ད་དུང་བྱི་དོར་ལྟ་བུ་བྱས་ཏེ་ཏོག་ཙམ་ཕན་ཐོགས་ཡོད་པ་ཞིག་བྱེད་ཐུབ་ན།བོད་མིའི་མཚན་མཐོང་ལ་ཕན་གྱི་རེད་ལ་བོད་ཀྱི་རིག་གཞུང་གི་མཚན་མཐོང་ལའང་ཕན་གྱི་རེད།ཁ་ཡོད་ལག་ཡོད་ཀྱི་མི་གཞན་དག་ལ་ཕན་ཐོགས་ཡོང་ཐུབ་པ་བྱུང་ན་དཔེ་ཡག་པོ་རེད།ང་ཚོ་བཙན་བྱོལ་བ་ཆགས་ཏེ་ལུང་པ་བྲལ་བ་རེད།འོན་ཀྱང་འཛམ་གླིང་སྤྱི་ལ་ཕན་པའི་ཞབས་འདེགས་ཤིག་ང་ཚོ་བཙན་བྱོལ་བའི་ཐོག་ནས་བསྒྲུབ་ཐུབ་ན་ཡག་པོ་མ་རེད་དམ།དེ་འདྲ་ཡིན་སྟབས་འདི་ངོས་ཀྱིས་ཁྱེད་ཚོར་ཞུ་དགོས་བསམ་པ་དྲན་བྱུང༌།གཞན་ཞུ་རྒྱུ་མི་འདུག